Βλαχία

frame|right|Η Βλαχία στον χάρτη της Ρουμανίας, με κίτρινο χρώμα
thumb|left|100px|Οι τρεις Ηγεμονίες: Τρανσυλβανίας, Μολδαβίας και Βλαχίας, περί το 1600 μ.Χ.
Η **Βλαχία** ή **Βαλαχία** ή και **Μουντενία** (, , ), είναι ιστορική και γεωγραφική περιοχή της Ρουμανίας. Βρίσκεται βορείως του ποταμού Δούναβη και νοτίως των Νοτίων Καρπαθίων Ορέων. Αποτελείται από δυο γεωγραφικούς τομείς, τη Μουντενία (Μεγάλη Βλαχία), όνομα με το οποίο αναφέρεται συχνά, και την Ολτενία (Μικρή Βλαχία). Έχει έκταση 76.583 τ.χλμ και πληθυσμό 4.500.000 κατοίκων.

Ιδρύθηκε ως πριγκιπάτο τον 14ο αιώνα μ.Χ. από τον Βασάραβας Γ΄ της Βλαχίας Λαϊότα (από τον Οίκο των Μπασαράμπ πήρε το όνομά της η Βεσσαραβία), κατόπιν εξεγέρσεως των γηγενών πληθυσμών εναντίον του Καρόλου Α΄ της Ουγγαρίας, αν και η πρώτη αναφορά της επικράτειας της Βλαχίας δυτικά του ποταμού Ολτ χρονολογείται από ένα παραχωρητήριο, δοσμένο στο βοεβόδα Σενεσλάου από το Μπέλα Δ΄ της Ουγγαρίας. Το 1417, η Βλαχία περιήλθε υπό την επικυριαρχία της Οθωμανικής Αυτοκρατορίας και παρέμεινε υπό αυτό το στάτους μέχρι τον 19ο αιώνα, με μικρές ενδιάμεσα περιόδους ρωσικής κατοχής μεταξύ των ετών 1768 και 1854. Το 1859, ενώθηκε με τη Μολδαβία (ως Ηνωμένες Ηγεμονίες) και σχημάτισαν τη βάση του σύγχρονου ρουμανικού κράτους, που μετεξελίχθηκε στο ανεξάρτητο Βασίλειο της Ρουμανίας το 1881, στο οποίο προστέθηκε το 1918 μετά τη λήξη του Μεγάλου Πολέμου και η περιοχή (ηγεμονία) της Τρανσυλβανίας.

Την εποχή της οθωμανικής επικυριαρχίας, έγιναν ηγεμόνες της αρκετοί Έλληνες Φαναριώτες. Η πρωτεύουσα της Ρουμανίας, το Βουκουρέστι, βρίσκεται στη Βλαχία.

## Ετυμολογία
Το όνομα Βλαχία, που γενικά δεν χρησιμοποιείτο από τους ίδιους τους Ρωμαίους (αλλά εμφανίζεται σε κάποια κείμενα ως Β(α)λαχία), προέρχεται από τη λέξη «*βάλχα*», που χρησιμοποiείτο από γερμανικούς λαούς για να περιγράφουν τους Κέλτες και αργότερα τους εκρωμαϊσμένους Κέλτες και όλους τους λαούς που μιλούσαν ρομανικές γλώσσες. Στη βορειοδυτική Ευρώπη από αυτό προέκυψαν, μεταξύ άλλων, η Ουαλία, η Κορνουάλη και η Βαλλωνία, ενώ στη νοτιοανατολική Ευρώπη μετεξελίχθηκε στο εθνώνυμο Βάλαχ, χρησιμοποιούμενο για να προσδιορίζει τους ρομανόφωνους γείτονες των γερμανόφωνων, και τελικά υιοθετηθέν από τους σλαβόφωνους ως αναφορά στους Ρουμάνους, με παραλλαγές όπως Βλαχ, Μπλαχ, Μπλοκ, Μπλοχ, Μπολόχ, κλπ.

Κατά τον πρώιμο Μεσαίωνα, σε σλαβονικά κείμενα, το όνομα Землѧ Ѹгровлахїиска (Ζέμλια Ουγγρο-Βλαχίσκα - Ουγγροβλαχική Χώρα) χρησιμοποιείτο επίσης ως τοπικός προσδιορισμός. Ο όρος, μεταφρασμένος στα Ρουμανικά ως «Ουγγαροβλαχία», παρέμεινε σε χρήση μέχρι τη νεότερη εποχή σε θρησκευτικό κείμενο, που αναφέρεται ως Ρουμανική Ορθόδοξη Μητροπολιτική έδρα της Ουγγαροβλαχίας, σε αντιδιαστολή με τη Θεσσαλική ή Μεγάλη Βλαχία, ή τη Μικρά Βλαχία στην Αιτωλοακαρνανία. Επίσημες ονομασίες του κράτους ήταν Μουντένια (Χώρα των Βουνών) και Țara Românească (Τσάρα Ρομανεάσκα - Ρουμανική Χώρα).

Για μακρές περιόδους μετά τον 14ο αιώνα η Βλαχία αναφερόταν ως Βλάσκο από Βουλγαρικές πηγές, Βλάσκα από Σερβικές πηγές και Βαλαχάι από Γερμανόφωνες (Τρανσυλβανοί Σάξονες) πηγές. Το παραδοσιακό Ουγγρικό όνομα για τη Βλαχία είναι «Χαβάσαλφελντ» ή στην κυριολεξία «Χιονισμένες πεδιάδες» (ο παλαιότερος τύπος είναι «Χαβάσελβε», που σημαίνει «Χώρα πίσω από τα χιονισμένα βουνά», που η μετάφρασή του στα Λατινικά -Τρανσάλπινα- χρησιμοποιείτο στα επίσημα βασιλικά έγγραφα του Βασιλείου της Ουγγαρίας). Στα Τουρκικά χρησιμοποιείται το «Εφλάκ» (που επίσης σημαίνει «ουρανός» ή «ουρανοί»), λέξη προερχόμενη από το «Βλαχ».

### Μαυροβλαχία
Μαυροβλαχία είναι άλλο όνομα της Μολδαβίας. Μαυροβλάχοι είναι άλλο όνομα των Βλάχων των Βαλκανίων ή Αρμάνων. Oι Τούρκοι oνόμαζουν τη Μολδαβία και τη Βλαχία σε Καρά Εφλάκ (Μολδαβία) και Ακ Εφλάκ (Βλαχία) σύμφωνα με τον τουρκικό χρωματικό συμβολισμό των σημείων του ορίζοντα: ο βορράς συμβολίζεται με το μαύρο και η δύση με το λευκό. Ουγγαροβλαχία ήταν το όνομα της Τρανσυλβανίας, και Καρά Εφλάκ («Βόρεια Βλαχία») είτε Βλαχία, τα βόρεια των βαλκανικών εδαφών που κατοικούντο από Βλάχους, εξ ου και Μολδαβία (βόρεια της Βλαχίας).

## Ιστορία
### Αρχαία εποχή
Κατά τον Δεύτερο Δακικό Πόλεμο (105 μ.Χ.) η δυτική Ολτενία έγινε τμήμα της Ρωμαϊκής επαρχίας της Δακίας, ενώ τμήματα της Βλαχίας περιλαμβάνονταν στην επαρχία Κάτω Μοισία. Οι Ρωμαϊκές λίμες ανεγέρθηκαν αρχικά κατά μήκος του Ποταμού Ολτ (119), πριν μεταφερθούν ελαφρώς ανατολικότερα τον 2ο αιώνα - εποχή κατά την οποία εκτείνονταν από τον Δούναβη μέχρι το Ρούτσαρ στα Καρπάθια. Η Ρωμαϊκή αμυντική γραμμή υποχώρησε στον Ολτ το 245 και το 271 οι Ρωμαίοι αποσύρθηκαν από την περιοχή.

Η περιοχή εκρωμαΐστηκε επίσης κατά τη διάρκεια των Μεγάλων Μεταναστεύσεων, οπότε το μεγαλύτερο μέρος της σημερινής Ρουμανίας δέχθηκε εισβολές από Γότθους και Σαρμάτες, που τους ακολούθησαν κύματα άλλων νομαδικών λαών. Το 328 οι Ρωμαίοι κατασκεύασαν μια γέφυρα μεταξύ Σουσιδάβας και Οίσκου, που δείχνει ότι υπήρχε σημαντικό εμπόριο με τους λαούς βόρεια του Δούναβη. Μια σύντομη περίοδος Ρωμαϊκής κυριαρχίας στην περιοχή πιστοποιείται υπό τον Αυτοκράτορα Κωνσταντίνο, μετά την επίθεσή του κατά των Γότθων (που είχαν εγκατασταθεί βόρεια του Δούναβη) το 332. Η περίοδος της Γοτθικής κυριαρχίας τερματίσθηκε όταν οι Ούννοι έφθασαν στη Λεκάνη της Παννονίας και υπό τον Αττίλα επιτέθηκαν και κατέστρεψαν περίπου 170 οικισμούς και στις δυο πλευρές του Δούναβη.

### Πρώιμος Μεσαίωνας
Η Βυζαντινή επίδραση είναι εμφανής κατά τον 5ο και 6ο αιώνα, όπως στη θέση Ιποτέστι-Καντέστι, αλλά από το δεύτερο μισό του 6ου αιώνα και τον 7ο αιώνα Σλαβικοί λαοί διέσχισαν την επικράτεια της Βλαχίας και εγκαταστάθηκαν εκεί, κατά τον πόλεμό τους με το Βυζάντιο, καταλαμβάνοντας τη νότια όχθη του Δούναβη. Το 593 ο Βυζαντινός αρχιστράτηγος Πρίσκος νίκησε τους Σλάβους, τους Αβάρους και τους Γέπιδες στη μεταγενέστερα Βλαχική επικράτεια και το 602 οι Σλάβοι υπέστησαν δεινή ήττα στην περιοχή. Ο Φλάβιος Μαυρίκιος Τιβέριος, που διέταξε τον στρατό του να αναπτυχθεί βόρεια του Δούναβη, αντιμετώπισε την έντονη αντίδραση των στρατευμάτων του.

Η Βλαχία παρέμεινε υπό τον έλεγχο της Πρώτης Βουλγαρικής Αυτοκρατορίας από την ίδρυσή της το 681 μέχρι περίπου την Ουγγρική κατάκτηση της Τρανσυλβανίας στο τέλος του 10ου αιώνα. Με την παρακμή και τη μετέπειτα υποταγή του Βουλγαρικού κράτους στο Βυζάντιο (το δεύτερο μισό του 10ου αιώνα μέχρι το 1018) η Βλαχία περιήλθε υπό τον έλεγχο των Πετσενέγων (Τουρκικού λαού), που επεξέτειναν την κυριαρχία τους προς τα δυτικά και νικήθηκαν το 1091, όταν οι Κουμάνοι της νότιας Ρωσίας απέκτησαν τον έλεγχο των εδαφών της Βλαχίας. Αρχίζοντας από τον 10ο αιώνα Βυζαντινές, Βουλγαρικές, Ουγγρικές και αργότερα Δυτικές πηγές αναφέρουν την ύπαρξη μικρών κρατιδίων, κατοικούμενων, μεταξύ άλλων από Βλάχους/Ρουμάνους, υπό την ηγεσία *κνιάζ* ή *[[Βοεβόδας|βοεβόδων]].

Το 1241, κατά τη [[Μογγολική αυτοκρατορία|Μογγολική Εισβολή στην Ευρώπη]], η κυριαρχία των Κουμάνων έληξε - δεν βεβαιώνεται άμεση Μογγολική εξουσία επί της Βλαχίας, αλλά πιθανολογείται. Στην περίοδο που ακολούθησε τμήμα της Βλαχίας πιθανόν διεκδικήθηκε για λίγο από το [[Ουγγαρία|Ουγγρικό Βασίλειο]] και τους [[Βούλγαροι|Βούλγαρους]], αλλά φαίνεται ότι η αποδυνάμωση της Ουγγρικής εξουσίας κατά τις Μογγολικές επιθέσεις συνέβαλε στην ίδρυση νέων και ισχυρότερων κρατιδίων που εμφανίστηκαν στη Βλαχία τις επόμενες δεκαετίες.

===Ίδρυση===
Μια από τις πρώτες γνωστές καταγραφές τοπικών βοεβόδων είναι η σχετική με τον Λιτοβόι (1272), που κυβερνούσε τη χώρα και από τις δύο πλευρές των Καρπαθίων και αρνήθηκε να πληρώσει φόρο υποτέλειας στον Ούγγρο Βασιλιά [[Λαδίσλαος Δ΄ της Ουγγαρίας|Λαδίσλαο Δ΄ της Ουγγαρίας]]. Διάδοχός του ήταν ο αδελφός του Μπάρμπατ (1285–1288). Η συνεχιζόμενη αποδυνάμωση του Ουγγρικού κράτους από περαιτέρω Μογγολικές επιδρομές (1285–1319) και η πτώση της δυναστείας Αρπαντ άνοιξε τον δρόμο για τη συνένωση των Βλαχικών κρατιδίων και την ανεξαρτησία από την Ουγγρική εξουσία.

Η ίδρυση της Βλαχίας, που πραγματοποιήθηκε σύμφωνα με την τοπική παράδοση από τον *Ράντου Νέγκρου* (Μαύρο Ράντου), συνδέεται ιστορικά με τον [[Βασάραβας Α΄ της Βλαχίας]] (1310–1352), που επαναστάτησε κατά του [[Κάρολος Α΄ της Ουγγαρίας|Κάρολου Α΄ της Ουγγαρίας]] και απέκτησε τον έλεγχο και των δύο πλευρών του Ποταμού Ολτ, εγκαθιστώντας την κατοικία του στο Κίμπουλουγκ, ως πρώτος ηγέτης του Οίκου των Μπασαράμπ. Ο Μπασαράμπ αρνήθηκε να παραχωρήσει στην Ουγγαρία τα εδάφη Φεγκέρας, Αλμας και το [[Ντρομπέτα-Τούρνου Σεβερίν|Βανάτο του Σεβερίν]], νίκησε τον Κάρολο στη Μάχη της Ποσάδα (1330) και επεξέτεινε τα εδάφη του στα ανατολικά μέχρι την Κίλια (στο [[Μπουντζάκ]]) ως την αρχή της [[Βεσσαραβία]]ς. Η κυριαρχία επί της τελευταίας δεν διατηρήθηκε από τους πρίγκιπες που ακολούθησαν, καθώς η Κίλια έπεσε στους Νογκάις ([[Τουρκικά φύλα|Τουρκικό φύλο]] το 1334.

[[Εικόνα:Viennese Illuminated Chronicle Posada.jpg|upright|thumb|150px|Η Μάχη της Ποσάδα στο *Chronicon Pictum*.]]
[[Αρχείο:MirceaCelBatranSeal1390.png|thumb|150px|left|Η σφραγίδα του Βοεβόδα Μίρτσεα Α΄ του Πρεσβύτερου του 1390, όπου απεικονίζεται το οικόσημο της Βλαχίας.]]
Τον Μπασαράμπ Α΄ διαδέχθηκε ο [[Νικολάε Α΄ της Βλαχίας|Νικολάε Α΄]] και αυτόν ο [[Βλάντισλαβ Α΄ της Βλαχίας|Βλάντισλαβ Α΄]]. Ο Βλάντισλαβ Α΄ επιτέθηκε στην Τρανσυλβανία όταν ο [[Λουδοβίκος Α΄ της Ουγγαρίας|Λουδοβίκος Α΄]] κατέλαβε εδάφη νότια του Δούναβη, δέχθηκε να τον αναγνωρίσει ως απόλυτο ηγεμόνα το 1368, αλλά εξεγέρθηκε πάλι την ίδια χρονιά. Επί της βασιλείας του έγινε επίσης η πρώτη σύγκρουση της Βλαχίας με τους [[Τούρκοι (έθνος)|Οθωμανούς Τούρκους]] (μια μάχη στην οποία ο Βλάντισλαβ συμμάχησε με τον [[Ιβάν Σισμάν|Ιβάν Σισμάν της Βουλγαρίας]]. Υπό τον Ράντου Α΄ και το διάδοχό του Νταν Α΄ οι χώρες της Τρανσυλβανίας και του [[Ντρομπέτα-Τούρνου Σεβερίν|Σεβερίν]] να είναι αντικείμενο διεκδίκησης με την Ουγγαρία.

===1400 - 1600===
====Από τον Μλιρτσεα Α΄ τον Πρεσβύτερο στον Ράντου τον Μεγάλο====
[[Αρχείο:Tara Rumaneasca map.png|thumb|350px|Εδάφη που κατείχε ο πρίγκιπας Μίρτσεα Α΄ ο Πρεσβύτερος της Βλαχίας, 1390.]]
Καθώς ολόκληρη η [[Βαλκάνια|Βαλκανική Χερσόνησος]] έγινε αναπόσπαστο μέρος της αναδυόμενης [[Οθωμανική Αυτοκρατορία|Οθωμανικής Αυτοκρατορίας]] (διαδικασία που ολοκληρώθηκε με την [[Άλωση της Κωνσταντινούπολης (1453)|άλωση της Κωνσταντινούπολης]] από τον [[Οθωμανική Δυναστεία|Σουλτάνο]] [[Μωάμεθ Β΄ ο Πορθητής|Μωάμεθ Β΄]] το 1453) η Βλαχία ενεπλάκη σε πολλές συγκρούσεις και, στα τελευταία χρόνια της βασιλείας του [[Μίρτσεα Α΄ της Βλαχίας|Μίρτσεα Α΄ του Πρεσβύτερου]], έγινε φόρου υποτελής στους Οθωμανούς. Ο Μίρτσεα (βασίλεψε 1386–1418) αρχικά νίκησε σε αρκετές μάχες τους Οθωμανούς (περιλαμβανομένης εκείνης του Ρόβινε το 1394), εκδιώκοντάς τους από τη [[Δοβρουτσά]] και επεκτείνοντας για λίγο την εξουσία του στο [[Δέλτα Δούναβη|Δέλτα του Δούναβη]], τη Δοβρουτσά και τη [[Σιλίστρα]] (1400–1404). Ταλαντεύθηκε μεταξύ συμμαχιών με τον [[Σιγισμόνδος της Αγίας Ρωμαϊκής Αυτοκρατορίας|Σιγισμόνδο της Ουγγαρίας]] και την [[Πολωνία]] (συμμετέχοντας στη Μάχη της Νικόπολης) και αποδέχθηκε μια συνθήκη ειρήνης με τους Οθωμανούς το 1417, όταν ο [[Μωάμεθ Α΄]] απέκτησε τον έλεγχο του Τούρνου Μαγκουρέλε και του [[Τζιούρτζιου]]. Τα δύο αυτά λιμάνια παρέμειναν τμήμα του Οθωμανικού κράτους, με σύντομα διαλείμματα, μέχρι το 1829. Το 1418–1420 ο Μιχαήλ Α΄ νίκησε τους Οθωμανούς στο Σεβερίν, αλλά σκοτώθηκε στη μάχη από μια αντεπίθεση. Το 1422 ο κίνδυνος αποσοβήθηκε για λίγο, όταν ο Νταν Β΄ πέτυχε μια νίκη επί του [[Μουράτ Β΄]] με τη βοήθεια του Πίπο Σπάνο (Ιταλού [[Κοντοτιέροι|κοντοτιέρου]]).
[[Εικόνα:Cronica nurenburg.jpg|thumb|left|Η Βλαχία όπως απεικονίζεται στο *Χρονικό της Νυρεμβέργης* του 1493]]
Η ειρήνη που υπογράφτηκε το 1428 εγκαινίασε μια περίοδο εσωτερικής κρίσης, καθώς ο Νταν αναγκάστηκε να αντιμετωπίσει τον Ράντου Πραναγκλάβα, που ηγήθηκε του πρώτου μιας σειράς συνασπισμών [[Βογιάρος|βογιάρων]] κατά των πριγκίπων που κυβερνούσαν (με τον καιρό αυτοί έγιναν ανοιχτά φιλοοθωμανικοί ως αντίδραση στην καταπίεση). Αφού νίκησαν το 1431 (τη χρονιά που πήρε τον θρόνο ο υποστηριζόμενος από τους βογιάρους Αλέξανδρος Α΄ Αλδέα) οι βογιάροι δέχτηκαν διαδοχικά πλήγματα από τον [[Βλαντ Β΄ Ντρακούλ]] (1436–1442 και 1443–1447), που προσπάθησε να ισορροπεί μεταξύ [[Υψηλή Πύλη|Πύλης]] και [[Αγία Ρωμαϊκή Αυτοκρατορία|Αγίας Ρωμαϊκής Αυτοκρατορίας]].

Η επόμενη δεκαετία σημαδεύτηκε από τη διαμάχη μεταξύ των αντίπαλων οίκων Ντανέστι και Ντρακουλέστι, την επιρροή του [[Ιωάννης Ουνιάδης|Ιωάννη Ουνιάδη]], Αντιβασιλέα του [[Ουγγαρία|Βασιλείου της Ουγγαρίας]] και, μετά την άχρωμη βαιλεία του Βλάντισλαβ Β΄, την άνοδο στον θρόνο του Βλαντ Γ΄ Δράκουλα, περισσότερο γνωστού ως [[Βλαντ Γ΄ Τσέπες|Βλαντ ο Ανασκολοπιστής]], επί της βασιλείας του οποίου το [[Βουκουρέστι]] αναφέρεται για πρώτη φορά ως πριγκιπική κατοικία και ο οποίος κατατρομοκράτησε τους επαναστατημένους βογιάρους, διέκοψε κάθε σχέση με τους Οθωμανούς και το 1462 αντιμετώπισε νικηφόρα την επίθεση του [[Μωάμεθ Β΄ ο Πορθητής|Μωάμεθ Β΄]], πριν υποχρεωθεί να υποχωρήσει στο [[Τιργκόβιστε]] και δεχτεί να πληρώνει αυξημένο φόρο υποτέλειας. Η παράλληλη σύγκρουσή του με τον μουσουλμάνο ξάδερφό του Ράντου Γ΄ τον Δίκαιο και τον Μπασαράμπ Γ΄ Λαϊότα οδήγησε στην κατάληψη της Βλαχίας από τον Ράντου Γ΄ που την κυβέρνησε 11 χρόνια μέχρι τον θάνατό του. Ο Ράντου ο Μέγας (1495–1508) κατέληξε σε συμβιβασμό με τους βογιάρους, εξασφαλίζοντας μια περίοδο εσωτερικής σταθερότητας, σε αντίθεση με τη σύγκρουσή του με τον [[Μπογκντάν Γ΄ ο Μονόφθαλμος|Μπογκντάν τον Μονόφθαλμο]] της Μολδαβίας.

====Από τον Μινέα στον Πέτρου Τσερτσέλ====
Στα τέλη του 15ου αιώνα εμφανίστηκε η ισχυρή οικογένεια Κραϊοβέστι, ουσιαστικά ανεξάρτητοι ηγεμόνες του βανάτου της Ολτένιας, που ζήτησαν την Οθωμανική υποστήριξη στον ανταγωνισμό τους με τον Μινέα τσελ Ράου (1508–1510) και τον αντικατέστησαν με τον Βλάντουτ. Οταν ο τελευταίος αποδείχθηκε εχθρικός προς τους μπαν (ευγενείς) ο Οίκος των Μπασαράμπ έληξε και επίσημα με την ανάρρηση του Ναγκόε Μπασαράμπ Ε΄ των Κραϊοβέστι. Η ειρηνική διακυβέρνηση του Νεαγκόε (1512–1521), αξιοσημείωτη για τις πολιτιστικές πτυχές της (την ανέγερση του Καθεδρικού της Κουρτέα ντε Αρτζες και τις [[Αναγέννηση|αναγεννησιακές]] επιρροές), γνώρισε επίσης αύξηση της επιρροής των Σαξόνων εμπόρων στο [[Μπρασόβ]] και στο [[Σιμπίου]] και τη συμμαχία της Βλαχίας με τον Λουδοβίκο Β΄ της Ουγγαρίας. Υπό τον Θεοδόσιο η χώρα βρέθηκε πάλι υπό τετράμηνη Οθωμανική κατοχή, στρατιωτική διοίκηση που φάνηκε ως απόπειρα δημιουργίας ενός Βλαχικού [[Πασάς|Πασαλικίου]]. Ο κίνδυνος αυτός συσπείρωσε όλους τους βογιάρους στην υποστήριξη του Ράντου του Αφουμάτι (τέσσερα διαστήματα βασιλείας μεταξύ 1522 και 1529), που έχασε τη μάχη μετά μια συμφωνία των Κραϊοβέστι με τον Σουλτάνο [[Σουλεϊμάν Α΄ ο Μεγαλοπρεπής|Σουλεϊμάν τον Μεγαλοπρεπή]]. Τελικά ο Πρίγκιπας Ράντου επιβεβαίωσε τη θέση του Σουλεϊμάν ως επικυρίαρχου και συμφώνησε να πληρώνει ακόμη μεγαλύτερο φόρο.

[[Εικόνα:Moldavia, Transylvania and Wallachia under Michael the Brave's authority (1600).png|thumb|300px|Η Βλαχία (με πράσινο) προς το τέλος του 16ου αιώνα]]
Η Οθωμανική επικυριαρχία παρέμεινε ουσιαστικά αδιαφιλονίκητη επί τα επόμενα 90 χρόνια. Ο Ράντου Παίσιε, που εκθρονίστηκε από τον Σουλεϊμάν το 1545, παραχώρησε τον ίδιο χρόνο το λιμάνι της [[Βραΐλα]]ς στην Οθωμανική διοίκηση. Ο διάδοχός του Μιρτσέα Τσιομπανούλ (ο Βοσκός) (1545–1554 και 1558–1559), πρίγκιπας χωρίς καμμιά αναφορά σε ευγενή καταγωγή, τοποθετήθηκε στον θρόνο και συμφώνησε σε περιορισμό της αυτονομίας (αυξάνοντας τους φόρους και διενεργώντας ένοπλη επέμβαση στην Τρανσυλβανία - υποστηρίζοντας τον φιλότουρκο Γιάνος Ζαπόλια. Οι συγκρούσεις μεταξύ των οικογενειών βογιάρων εντάθηκαν μετά την κυβέρνηση του Πατράσκου τσελ Μπουν και υ υπεροχή των βογιάρων επί των κυβερνώντων ήταν εμφανής υπό τον Πέτρο τον Νεώτερο (1559–1568, βασιλεία κυριαρχούμενη από τη μητέρα του Ντοάμνα Τσιάινα και υπέρογκες αυξήσεις στους φόρους), τον Μινέα Τουρτσιτούλ (Εκτουρκισμένο) και τον Πέτρου Τσερτσέλ (Σκουλαρικά).

Η Οθωμανική Αυτοκρατορία στηριζόταν όλο και περισσότερο στη Βλαχία και στη Μολδαβία για τον ανεφοδιασμό και τη συντήρηση των [[Οθωμανικός Στρατός|στρατιωτικών της δυνάμεων]]. Ο τοπικός όμως στρατός γρήγορα εξαλείφθηκε λόγω των αυξημένων δαπανών και της πολύ εμφανέστερης αποτελεσματικότητας των μισθοφορικών στρατευμάτων.

===17ος αιώνας===
[[Εικόνα:Mihai Viteazul fighting the Turks, Giurgiu, October 1595.jpg|thumb|Μάχη μεταξύ του Μιχαήλ του Γενναίου και των Οθωμανών στο [[Τζιούρτζιου]], 1595]]
Επωφελούμενος αρχικά της Οθωμανικής υποστήριξης ο [[Μιχαήλ ο Γενναίος]] ανέβηκε στον θρόνο το 1593 και επιτέθηκε στα στρατεύματα του [[Μουράτ Γ΄]] βόρεια και νότια του Δούναβη σε συμμαχία με τον Σίγκισμουντ Μπάτορι της Τρανσυλβανίας και τον Αρον Βόντα της Μολδαβίας. Αμέσως έθεσε εαυτόν υπό την επικυριαρχία του [[Ροδόλφος Β΄ της Αγίας Ρωμαϊκής Αυτοκρατορίας|Ροδόλφου Β΄ της Αγίας Ρωμαϊκής Αυτοκρατορίας]] και, το 1599–1600, επενέβη στην Τρανσυλβανία κατά του βασιλιά της [[Πολωνο-Λιθουανική Κοινοπολιτεία|Πολωνίας]] Σίγκισμουντ Γ΄ Βάζα, θέτοντας την περιοχή υπό την εξουσία του. Η σύντομη κυριαρχία του επεκτάθηκε επίσης στη Μολδαβία αργότερα την ίδια χρονιά. Για μια σύντομη περίοδο ο Μιχαήλ ο Γενναίος συνένωσε όλα τα εδάφη, όπου ζούσαν οι Ρουμάνοι, επανιδρύοντας τη χώρα του αρχαίου Βασιλείου της [[Δακία]]ς. Μετά την πτώση του Μιχαήλ η Βλαχία καταλήφθηκε από τον Πολωνομολδαβικό στρατό του Σίμιον Μόβλα που την κράτησε μέχρι το 1602 και υπέστη επιθέσεις των Νογκάι την ίδια χρονιά.

[[Αρχείο:Tara Romaneasca judete 1601-1718.svg|thumb|300px|right|Χώρες της Βλαχίας, 1601-1718]]
Το τελευταίο στάδιο της Επέκτασης της Οθωμανικής Αυτοκρατορίας προκάλεσε αυξημένες πιέσεις στη Βλαχία. Ο πολιτικός έλεγχος συνοδεύτηκε από την Οθωμανική οικονομική ηγεμονία, την εγκατάλειψη της πρωτεύουσας στο Τιργκοβίστε προς όφελος του Βουκουρεστίου (πλησιέστερο στα Οθωμανικά σύνορα και ταχέως αναπτυσσόμενο εμπορικό κέντρο), την καθιέρωση της δουλοπαροικίας υπό τον Μιχαήλ τον Γενναίο ως μέτρο αύξησης των εσόδων των γαιοκτημόνων και τη μείωση της σημασίας των κατώτερων βογιάρων (απειλούμενοι με εξαφάνιση συμμετείχαν σε εξέγερση μισθοφόρων το 1655). Ακόμη η αυξανόμενη σημασία του διορισμού σε υψηλά αξιώματα σε σχέση με την ιδιοκτησία γης επέφερε την εισροή οικογενειών Ελλήνων και [[Λεβάντες|Λεβαντίνων]], διαδικασία που είχε ήδη γίνει δεκτή με δυσφορία από τους ντόπιους επί της βασιλείας του Ράντου Μινέα στις αρχές του 17ου αιώνα. Ο Ματέι Μπασαράμπ, διορισμένος βογιάρος, έφερε μια μακρά περίοδο σχετικής ειρήνης (1632–1654), με τη σημαντική εξαίρεση της Μάχης της Φίντα το 1653, μεταξύ των Βλάχων και των στρατευμάτων του Μολδαβού πρίγκιπα [[Βασίλε Λούπου της Μολδαβίας|Βασίλε Λούπου]] - που κατέληξε στη συντριβή του δεύτερου και την αντικατάστασή του από τον ευνοούμενο του Πρίγκιπα Ματέι, Γκεόργκε Στεφάν, στον θρόνο του [[Ιάσιο|Ιασίου]]. Η στενή συμμαχία μεταξύ του Γκεόργκε Στεφάν και του διαδόχου του Ματέι, Κονσταντίν Σερμπάν, ενισχύθηκε από τον Γεώργιο Β΄ Ράκοζι της Τρανσυλβανίας, αλλά τα σχέδιά τους για ανεξαρτησία από την Οθωμανική κυριαρχία συνετρίβησαν από τα στρατεύματα του [[Μωάμεθ Δ΄]] το 1658–1659. Οι βασιλείες του [[Γεώργιος Γκίκας|Γεώργιου Γκίκα]] και του [[Οικογένεια Γκίκα|Γρηγορίου Α΄ Γκίκα]], ευνοουμένων του Σουλτάνου, σηματοδότησαν προσπάθειες για την αποτροπή τέτοιων επεισοδίων, ήταν όμως και η αρχή μιας βίαιης σύγκρουσης μεταξύ των οικογενειών βογιάρων Μπαλεάνου και [[Οικογένεια Καντακουζηνών Ρουμανίας|Καντακουζηνών]], που σημάδεψε την ιστορία της Βλαχίας μέχρι το 1690. Οι Καντακουζηνοί, απειλούμενοι από τη συμμαχία των οικογενειών Μπαλεάνου και [[Οικογένεια Γκίκα|Γκίκα]], υποστήριξαν τη δική τους επιλογή των πριγκίπων Αντωνίου Βόδα ντιν Ποπέστι και [[Γεώργιος Δούκας|Γεώργιου Δούκα]] πριν προωθήσουν τους εαυτούς τους - με την ανάρρηση του [[Σερμπάν Καντακουζηνός (πρίγκιπας)|Σερμπάν Καντακουζηνού]] (1678–1688).

===Ρωσοτουρκικοί Πόλεμοι και Φαναριώτες===
[[Αρχείο:Balkans 1699 Bd. 15 1890 (128663230).jpg|thumb|left|250px|Τα [[Βαλκάνια]] το 1699]]
[[Αρχείο:Cantacuzino Wallachia.png|thumb|250px|Χάρτης της Βλαχίας του [[Οικογένεια Καντακουζηνών Ρουμανίας|Στόλνικ Κωνσταντίνου Καντακουζηνού]]]]
[[Αρχείο:Karta över Valakiet. (Rumänien), från 1771 - Skoklosters slott - 97982.tif|thumb|Βλαχία 1771.]]
[[Αρχείο:Principati1786.jpg|thumb|300px|Τα Πριγκιπάτα Μολδαβίας και Βλαχίας το 1786, Ιταλικός χάρτης του G. Pittori, από τον γεωγράφο Giovanni Antonio Rizzi Zannoni.]]
Η Βλαχία έγινε στόχος εισβολών των [[Οίκος των Αψβούργων|Αψβούργων]] κατά τα τελευταία στάδια του [[Συνθήκη του Κάρλοβιτς|Αυστροοθωμανικού Πολέμου]] γύρω στα 1690, όταν ο ηγεμόνας Κονσταντίν Μπρανκοβεάνου διαπραγματεύθηκε μυστικά και ανεπιτυχώς ένα αντιοθωμανικό συνασπισμό. Η βασιλεία του Μπρανκοβεάνου (1688–1714), γνωστή για τα πολιτιστικά της επιτεύγματα της ύστερης [[Αναγέννηση]]ς (ρυθμός Μπρανκοβεάνου ή Βλαχική ή Ρουμανική Αναγέννηση), συνέπεσε με την άνοδο της [[Ρωσική Αυτοκρατορία|Αυτοκρατορικής Ρωσίας]], υπό τον [[Τσάρος|Τσάρο]] [[Πέτρος Α΄ της Ρωσίας (ο Μέγας)|Πέτρο τον Μέγα]] - προσεγγίσθηκε από τον τελευταίο κατά τον Ρωσοτουρκικό Πόλεμο του 1710–1711 και έχασε τον θρόνο του και τη ζωή του λίγο αργότερα, όταν ο Σουλτάνος [[Αχμέτ Γ΄]] πληροφορήθηκε για τις διαπραγματεύσεις. Παρά την εκ μέρους του αποκήρυξη των πολιτικών του Μπρανκοβεάνου, ο [[Στέφανος Καντακουζηνός]] συμφώνησε με τα σχέδια των Αψβούργων και άνοιξε τη χώρα για τις στρατιές του [[Ευγένιος της Σαβοΐας|Πρίγκιπα Ευγένιου της Σαβοΐας]], με αποτέλεσμα να συλληφθεί από τους Οθωμανούς και με εντολή του σουλτάνου να εκτελεστεί στην Κωνσταντινούπολη μαζί με τον πατέρα και τον θείο του το 1716.

Αμέσως μετά την εκθρόνιση του Πρίγκιπα Στέφανου οι Οθωμανοί κατάργησαν το καθαρά συμβολικό εκλεκτορικό σύστημα (στο οποίο είχε ήδη περιοριστεί η σημασία του Διβανίου (Συμβουλίου) των Βογιάρων για τις αποφάσεις του σουλτάνου) και οι πρίγκιπες των δύο [[Μολδοβλαχία|Παραδουνάβιων Ηγεμονιών]] διορίζονταν από τους [[Φαναριώτες]] της [[Κωνσταντινούπολη]]ς. Αφού εγκαινιάσθηκε στη Μολδαβία από τον [[Νικόλαος Μαυροκορδάτος (1670-1730)|Νικόλαο Μαυροκορδάτο]] μετά τον [[Δημήτριος Καντιμήρης|Δημήτριο Καντιμήρη]], η εξουσία των Φαναριωτών επεκτάθηκε από τον ίδιο στη Βλαχία το 1715. Οι τεταμένες σχέσεις μεταξύ των βογιάρων και των πριγκίπων επέφεραν μείωση του αριθμού των φορολογουμένων (ως προνόμιο που κέρδισαν οι πρώτοι), στη συνέχεια αύξηση των συνολικών φόρων και διευρυμένες αρμοδιότητες ενός κύκλου βογιάρων στο Διβάνι.

Παράλληλα η Βλαχία έγινε πεδίο μάχης σειράς πολέμων μεταξύ αφ' ενός των Οθωμανών και αφ' ετέρου της Ρωσίας ή της Μοναρχίας των Αψβούργων. Ο ίδιος ο Μαυροκορδάτος εκθρονίστηκε από μια εξέγερση βογιάρων και συνελήφθη από στρατεύματα των Αψβούργων κατά τον Αυστροτουρκικό Πόλεμο του 1716–18, καθώς οι Οθωμανοί αναγκάστηκαν να παραχωρήσουν την Ολτένια στον [[Κάρολος ΣΤ΄ της Αγίας Ρωμαϊκής Αυτοκρατορίας|Κάρολος ΣΤ΄ της Αυστρίας]] ([[Συνθήκη του Πασάροβιτς]]). Η περιοχή, υπό ένα καθεστώς [[Πεφωτισμένη δεσποτεία|πεφωτισμένης δεσποτείας]], που σύντομα απογοήτευσε τους τοπικούς βογιάρους, επεστράφη στη Βλαχία το 1739 ([[Συνθήκη του Βελιγραδίου (1739)|Συνθήκη του Βελιγραδίου]], μετά τη λήξη του [[Ρωσοτουρκικός πόλεμος (1735-1739)|Αυστρορωσοτουρκικού Πολέμου (1735-1739)]]). Ο πρίγκιπας [[Κωνσταντίνος Μαυροκορδάτος]] που επόπτευε τη νέα αλλαγή στα σύνορα, προέβη επίσης στην ουσιαστική κατάργηση της [[δουλοπαροικία]]ς το 1746 (που έθεσε τέρμα στην έξοδο των αγροτών στην Τρανσυλβανία). Την περίοδο αυτή ο μπαν της Ολτένιας μετέφερε την κατοικία του από την [[Κραϊόβα]] στο Βουκουρέστι, σηματοδοτώντας, μαζί με την εντολή του Μαυροκορδάτου να συγχωνεύσει τον προσωπικό του θησαυρό με εκείνο της χώρας, μια κίνηση προς το [[Συγκεντρωτική διοίκηση|συγκεντρωτισμό]].

[[Αρχείο:Welcoming the prince of Saxa-Coburg, 1789.jpg|thumb|right|Τα στρατεύματα του [[Ιωσίας της Σαξονίας-Κόμπουργκ-Ζάαλφελτ|Ιωσία]] πρίγκιπα της Σαξονίας-Κόμπουργκ στο [[Βουκουρέστι]], 1789]]
[[Αρχείο:Rom1793-1812.png|thumb|300px|Πριγκιπάτο της Βλαχίας, 1793–1812, με πράσινο]]
Το 1768, κατά τον [[Ρωσοτουρκικός πόλεμος (1768-1774)|Πέμπτο Ρωσοτουρκικό Πόλεμο]], η Βλαχία βρέθηκε για πρώτη φορά υπό ρωσική κατοχή (με τη συμβολή του επαναστάτη [[Παρβ Καντακουζηνός|Παρβ Καντακουζηνού]]. Η [[Συνθήκη Κιουτσούκ-Καϊναρτζή|Συνθήκη του Κιουτσούκ-Καϊναρτζή]] (1774) έδωσε το δικαίωμα στη Ρωσία να επεμβαίνει υπέρ των [[Ορθόδοξη Εκκλησία|Ορθόδοξων]] υπηκόων της Οθωμανικής Αυτοκρατορίας, περιορίζοντας τις Οθωμανικές πιέσεις - περιλαμβανομένης της μείωσης των φόρων - και με τον καιρό αυξάνοντας σχετικά την εσωτερική σταθερότητα και ανοίγοντας τη Βλαχία σε περισσότερες Ρωσικές επεμβάσεις.

Τα στρατεύματα των Αψβούργων, υπό τον Πρίγκιπα Ιωσία του Κόμπουργκ, μπήκαν πάλι στη χώρα κατά τον [[Ρωσοτουρκικός πόλεμος (1787-1792)|Ρωσοτουρκοαυστριακό Πόλεμο]], εκθρονίζοντας τον [[Νικόλαος Μαυρογένης|Νικόλαο Μαυρογένη]] το 1789. Η Ολτένια ερημώθηκε από τις εκστρατείες του [[Οσμάν Πασβάνογλου]], ένα ισχυρό επαναστατημένο [[Πασάς|πασά]], οι επιδρομές του οποίου προκάλεσαν ακόμη και την απώλεια της ζωής του πρίγκιπα Κονσταντίν Χαγκέρλι, ως ύποπτου προδοσίας (1799), και την παραίτηση από τον θρόνο του [[Αλέξανδρος Μουρούζης|Αλέξανδρου Μουρούζη]] (1801). Το 1806 ο [[Ρωσοτουρκικός πόλεμος (1806–1812)|Ρωσοτουρκικός Πόλεμος του 1806–1812]] υποκινήθηκε εν μέρει από την, εκ μέρους της [[Υψηλή Πύλη|Πύλης]] εκθρόνιση του [[Κωνσταντίνος Υψηλάντης|Κωνσταντίνου Υψηλάντη]] στο Βουκουρέστι - σε συνδυασμό με τους [[Ναπολεόντειοι Πόλεμοι|Ναπολεόντειους Πολέμους]], υποκινήθηκε από τη [[Πρώτη Γαλλική Αυτοκρατορία|Γαλλική Αυτοκρατορία]] και έδειξε επίσης τις επιπτώσεις της Συνθήκης του Κιουτσούκ-Καϊναρτζή (με τον ανεκτικό χαρακτήρα της απέναντι στη ρωσική πολιτική επιρροή στις Παραδουνάβιες Ηγεμονίες. Ο πόλεμος προκάλεσε την εισβολή του Μιχαήλ Αντρέγιεβιτς Μιλοράντοβιτς (Ρώσος στρατηγός, Σερβικής καταγωγής). Μετά τη [[Συνθήκη του Βουκουρεστίου (1812)]] η βασιλεία του [[Ιωάννης Καρατζάς (ηγεμόνας)|Ιωάννη Γεωργίου Καρατζά]], αν και έμεινε στην ιστορία για μια μεγάλη [[επιδημία]] [[πανώλη]]ς, υπήρξε σημαντική για τα πολιτιστικές και βιομηχανικές της επιτυχίες. Την περίοδο αυτή η Βλαχία αύξησε τη στρατηγική της σημασία για τα περισσότερα Ευρωπαϊκά κράτη, που ενδιαφέρονταν να εποπτεύουν τη Ρωσική επέκταση. Στο Βουκουρέστι άνοιξαν προξενεία με έμμεση αλλά σημαντική επίδραση στην οικονομία της Βλαχίας μέσω της προστασίας που επεξέτειναν σε κοινότητες εμπόρων (*sudiţi*), που σύντομα συναγωνίζονταν με επιτυχία τις τοπικές συντεχνίες.

===Από τη Βλαχία στη Ρουμανία===
[[Εικόνα:Obşteasca Adunare, 1837.jpg|thumb|left|Η Νομοθετική Συνέλευση της Βλαχίας το 1837]]

====Αρχές του 19ου αιώνα====
Μετά τον θάνατο του πρίγκιπα [[Αλέξανδρος Ν. Σούτσος|Αλέξανδρου Σούτσου]], που συνέπεσε με την έκρηξη της [[Ελληνική Επανάσταση του 1821|Ελληνικής Επανάστασης]], σχηματίσθηκε μια αντιβασιλεία βογιάρων, που αποπειράθηκε να εμποδίσει την άφιξη του [[Σκαρλάτος Καλλιμάχης|Σκαρλάτου Καλλιμάχη]] στον θρόνο του στο Βουκουρέστι. Η παράλληλη εξέγερση στην Ολτένια, που έγινε από τον ηγέτη [[Τούντορ Βλαντιμιρέσκου]], αν και αποσκοπούσε στην ανατροπή της κυριαρχίας των Ελλήνων, συμβιβάσθηκε με τους επαναστάτες της [[Φιλική Εταιρεία|Φιλικής Εταιρείας]] και συμμάχησε ο ίδιος με την αντιβασιλεία, ενώ ζήτησε Ρωσική υποστήριξη.

Στις 21 Μαρτίου 1821 ο Βλαντιμιρέσκου μπήκε στο Βουκουρέστι. Τις επόμενες εβδομάδες οι σχέσεις του με τους συμμάχους του χειροτέρεψαν, ιδιαίτερα μετά την έκκλησή του στους Οθωμανούς για συμφωνία. Ο ηγέτης της [[Φιλική Εταιρεία|Εταιρείας]] [[Αλέξανδρος Κ. Υψηλάντης|Αλέξανδρος Υψηλάντης]], που είχε εγκατασταθεί στη Μολδαβία και, μετά τον Μάιο, στη βόρεια Βλαχία, θεώρησε λήξασα τη συμμαχία - εκτέλεσε τον Βλαντιμιρέσκου και αντιμετώπισε την Οθωμανική επέμβαση χωρίς ντόπια ή Ρωσική υποστήριξη και έτσι υπέστη δεινές ήττες στο Βουκουρέστι και στο [[Δραγατσάνι]] (πριν επιστρέψει υπό Αυστριακή κράτηση στην Τρανσυλβανία). Αυτά τα βίαια γεγονότα, κατά τα οποία η πλειοψηφία των Φαναριωτών είχε πάρει το μέρος του Υψηλάντη, έκαναν τον [[Οθωμανική Δυναστεία|Σουλτάνο]] [[Μαχμούτ Β΄]] να θέσει τα Πριγκιπάτα υπό την κατοχή του (που την απέσυρε μετά από αίτημα αρκετών Ευρωπαϊκών δυνάμεων) και να τερματίσει την εξουσία των Φαναριωτών. Ο [[Οικογένεια Γκίκα|Γρηγόριος Δ΄ Γκίκας]] ήταν στη Βλαχία ο πρώτος πρίγκιπας μετά το 1715 που θεωρείται ντόπιος. Αν και το νέο σύστημα παγιώθηκε για το υπόλοιπο διάστημα ύπαρξης της Βλαχίας ως κράτους, η κυβέρνηση του Γκίκα έληξε απότομα με τον καταστροφικό [[Ρωσοτουρκικός Πόλεμος (1828-1829)|Ρωσοτουρκικό Πόλεμο του 1828-1829]].

Η [[Συνθήκη της Αδριανούπολης]] του 1829, χωρίς να ανατρέπει την Οθωμανική επικυριαρχία, έθεσε τη Βλαχία και τη Μολδαβία υπό Ρωσική στρατιωτική διοίκηση, χορηγώντας τους τα πρώτα κοινά θεσμικά όργανα και την επίφαση ενός [[Σύνταγμα|συντάγματος]] (*Regulamentul Organic*). Στη Βλαχία επεστράφησαν η [[Βραΐλα]], το [[Τζιούρτζιου]] (που γρήγορα εξελίχθηκαν σε σημαντικά εμπορικά κέντρα στον Δούναβη) και το Τούργκου Μαγκουρέλε. Η συνθήκη αυτή επέτρεψε επίσης στη Μολδαβία και τη Βλαχία να εμπορεύονται ελεύθερα με χώρες εκτός της Οθωμανικής Αυτοκρατορίας, γεγονός που σηματοδότησε ουσιαστική οικονομική και αστική ανάπτυξη, καθώς και τη βελτίωση της κατάστασης των αγροτών. Πολλές από τις σχετικές διατάξεις είχαν εξειδικευθεί από τη [[Σύμβαση Άκκερμαν]] του 1826 μεταξύ Ρωσίας και Οθωμανών (που δεν είχε πλήρως εφαρμοσθεί την τριετία που μεσολάβησε). Η υποχρέωση εποπτείας των Πριγκιπάτων ανατέθηκε στον Ρώσο στρατηγό Πάβελ Κισέλιοφ. Αυτό το διάστημα σημαδεύτηκε από σειρά σημαντικών αλλαγών, όπως η επανίδρυση του Στρατού της Βλαχίας (1831), μια φορολογική μεταρρύθμιση (που ωστόσο επικύρωσε φορολογικές εξαιρέσεις για τους προνομιούχους) καθώς και μεγάλα έργα στις πόλεις. Το 1834 ο θρόνος της Βλαχίας καταλήφθηκε από τον Αλέξανδρο Β΄ Γκίκα - κίνηση σε αντίθεση με τη Συνθήκη της Αδριανούπολης, καθώς αυτός δεν είχε εκλεγεί από τη νέα Νομοθετική Συνέλευση. Απομακρύνθηκε από τους επικυρίαρχους το 1842 και αντικαταστάθηκε από τον εκλεγμένο πρίγκιπα Γκεόργκε Μπιμπέσκου.

====Δεκαετίες του 1840 και 1850====
[[Εικόνα:1848-revolutia-Romania.jpg|thumb|left|Επαναστάστες του 1848 κρατώντας μια πρώτη εκδοχή της [[Σημαία της Ρουμανίας|σημαίας της Ρουμανίας]]. Το κείμενο στη σημαία μπορεί να μεταφρασθεί ως : «Δικαιοσύνη, Αδελφότητα».]]
[[Εικόνα:Divanul Ad-Hoc, 1857.jpg|thumb|Ad hoc Divan της Βλαχίας το 1857]]
Η αντιπολίτευση στην αυθαίρετη και πολυ [[Συντηρητισμός|συντηρητική]] πολιτική του Γκίκα, μαζί με την άνοδο των [[Φιλελευθερισμός|φιλελεύθερων]] και ριζοσπαστικών ρευμάτων, έγινε πρώτα αισθητή με τις διαμαρτυρίες που εκφράστηκαν από τον Ιον Καμπινεάνου και γρήγορα κατεστάλησαν. Στη συνέχεια έγινε όλο και περισσότερο συνομωτική και επικεντρώθηκε σε μυστικές εταιρείες, που ιδρύθηκαν από νεαρούς αξιωματικούς όπως οι Νικολάου Μπαλτσέσκου και Μίτικα Φιλιπέσκου. Η *Frăţia*, μια παράνομη κίνηση που δημιουργήθηκε το 1843 άρχισε να σχεδιάζει επανάσταση για την ανατροπή του Μπιμπέσκου και την ανάκληση του *Regulamentul Organic* το 1848 (εμπνευσμένη από τις [[Επαναστάσεις του 1848|Ευρωπαϊκές Επαναστάσεις της χρονιάς εκείνης]]). Το Πανβλαχικό τους [[πραξικόπημα]] αρχικά είχε επιτυχία μόνο κοντά στο Τούργκου Μαγκουρέλε, όπου τα πλήθη επευφήμησαν τη *Διακήρυξη του Ισλάζ* (9 Ιουνίου). Μεταξύ άλλων η διακήρυξη απαιτούσε πολιτικές ελευθερίες, ανεξαρτησία, αγροτική μεταρρύθμιση και τη δημιουργία εθνοφρουράς. Στις 11-12 Ιουνίου το κίνημα πέτυχε να εκθρονίσει το Μπιμπέσκου και να εγκαταστήσει μια Προσωρινή Κυβέρνηση. Αν και συμπαθούντες τους αντιρωσικούς σκοπούς της επανάστασης οι Οθωμανοί δέχθηκαν πιέσεις από τη Ρωσία να την καταστείλουν και Οθωμανικά στρατεύματα μπήκαν στο Βουκουρέστι στις 13 Σεπτεμβρίου. Τα Ρωσικά και τα Τουρκικά στρατεύματα, παρόντα μέχρι το 1851, ανέβασαν στον θρόνο τον Μπάρμπου Ντιμίτριε Στίρμπεϊ και στο διάστημα αυτό οι περισσότεροι λαβόντες μέρος στην επανάσταση εξορίστηκαν.
[[Αρχείο:Rom1856-1859.png|thumb|Η Βλαχία (με πράσινο), μετά τη [[Συνθήκη Παρισίων (1856)|Συνθήκη των Παρισίων (1856)]]]]
Για λίγο, υπό τη νέα Ρωσική κατοχή κατά τη διάρκεια του [[Κριμαϊκός Πόλεμος|Κριμαϊκού Πολέμου]], στη Βλαχία και τη Μολδαβία παραχωρήθηκε νέο καθεστώς με ουδέτερη [[Αυστριακή Αυτοκρατορία|Αυστριακή]] διοίκηση 1854–1856) και η [[Συνθήκη Παρισίων (1856)|Συνθήκη των Παρισίων (1856)]] : μια κηδεμονία από κοινού των Οθωμανών και ένα Σύνολο Μεγάλων Δυνάμεων (Βρετανίας, Γαλλίας, [[Βασίλειο της Σαρδηνίας|Βασιλείο πεδεμοντίου-Σαρδηνίας]], [[Αυστριακή Αυτοκρατορία|Αυστριακής Αυτοκρατορίας]], [[Πρωσία]]ς και, αν και ποτέ πια απόλυτα, Ρωσίας), με εσωτερική διοίκηση υπό ένα [[Καϊμακάμης|καϊμακάμη]]. Το αναδυόμενο κίνημα για την ένωση των [[Μολδοβλαχία|Παραδουνάβιων Ηγεμονιών]] (αίτημα που πρωτοεκφράστηκε το 1848 και εδραιώθηκε με την επιστροφή των εξόριστων επαναστατών) υποστηρίχτηκε από τους Γάλλους και τους Σαρδηνίους συμμάχους τους, τη Ρωσία και την Πρωσία, αλλά απορρίφθηκε ή θεωρήθηκε ύποπτο από τους άλλους της κηδεμονίας.

Μετά από μια έντονη εκστρατεία παραχωρήθηκε τελικά μια επίσημη ένωση. Παρ' όλα αυτά οι εκλογές για τα *ad hoc divan* (ειδικές συνελεύσεις) του 1859 έπασχαν από νομική ασάφεια (το κείμενο της τελικής συμφωνίας καθόριζε δύο θρόνους, αλλά δεν εμπόδιζε οποιοδήποτε άτομο να συμμετέχει συγχρόνως και να κερδίσει τις εκλογές τόσο στο Βουκουρέστι όσο και στο [[Ιάσιο]]). Ο [[Αλέξανδρος Ιωάννης Α' Κούζας|Αλέξανδρος Ιωάννης Κούζας]], που κατέβηκε με το ενωτικό *Partida Naţională* (Εθνικό Κόμμα) κέρδισε τις εκλογές στη Μολδαβία στις 5 Ιανουαρίου. Η Βλαχία, που αναμενόταν από τους ενωτικούς να ψηφίσει ανάλογα, εξέλεξε στο *divan* της μια πλειοψηφία αντιενωτικών.

Αυτοί που εξελέγησαν άλλαξαν τις απόψεις τους μετά από μια μαζική διαδήλωση του πλήθους στο Βουκουρέστι και ο [[Αλέξανδρος Ιωάννης Α' Κούζας|Κούζας]] ψηφίστηκε πρίγκιπας της Βλαχίας στις 5 Φεβρουαρίου (24 Ιανουαρίου με το Παληό Ημερολόγιο) και συνεπώς ανακηρύχτηκε *Domnitor* (Ηγεμόνας) των Ενωμένων Πριγκιπάτων Μολδαβίας και Βλαχίας (*της Ρουμανίας* από το 1862). Διεθνώς αναγνωρισμένη μόνο κατά τη διάρκεια της βασιλείας του, η ένωση έγινε μη αναστρέψιμη μετά την ανάρρηση του Καρόλου Α΄ το 1866 (συμπίπτοντας με τον [[Αυστρο-πρωσικός πόλεμος|Αυστρο-πρωσικό Πόλεμο]], ήρθε τη στιγμή που η Αυστρία, ο κύριος αντίθετος στην απόφαση αυτή, δεν ήταν σε θέση να επέμβει).

==Κοινωνία==
===Δουλεία===
Η [[δουλεία]] ([[Ρουμανική γλώσσα|Ρουμανικά]]: *robie*) ήταν στοιχείο της κοινωνικής δομής πριν από την ίδρυση του Πριγκιπάτου της Βλαχίας, μέχρις ότου καταργήθηκε σταδιακά τις δεκαετίες του 1840 και 1850. οι περισσότεροι δούλοι ήταν εθνικότητας [[Ρομά]] (Γύφτοι). Η πρώτη γραπτή πηγή, που πιστοποιεί την παρουσία των Ρομά στη Βλαχία, χρονολογείται από το 1385 και αναφέρεται στην ομάδα αυτή ως *aţigani* (από το Ελληνικό *αθίγγανοι*, την προέλευση του Ρουμανικού όρου *ţigani*, συνώνυμου του «Γύφτοι»*).

Η ακριβής προέλευση της δουλείας είναι άγνωστη. Ήταν πάντως μια κοινή πρακτική στην Ευρώπη εκείνη την εποχή και αμφισβητείται αν οι Ρομά ήρθαν στη Βλαχία ως ελεύθεροι ή ως δούλοι. Στη Βυζαντινή Αυτοκρατορία ήταν δούλοι του κράτους και φαίνεται ότι ίδια ήταν η κατάσταση στη Βουλγαρία και στη Σερβία, μέχρι που η κοινωνική τους οργάνωση καταστράφηκε από την Οθωμανική κατάκτηση, πράγμα που σημαίνει ότι ήρθαν ως δούλοι που υπέστησαν μια αλλαγή «κυριότητας». Ο ιστορικός Νικολάε Γιόργκα συσχέτισε την άφιξη των Ρομά με τη Μογγολική εισβολή στην Ευρώπη το 1241 και θεώρησε τη δουλεία τους ως κατάλοιπο εκείνης της εποχής, ότι δηλαδή οι Ρουμάνοι πήραν τους Ρομά από τους Μογγόλους, που τους είχαν ως δούλους, και διατήρησαν το καθεστώς τους. Άλλοι ιστορικοί υποστηρίζουν ότι έγιναν δούλοι όταν αιχμαλωτίστηκαν κατά τις μάχες με τους Τατάρους. Η τακτική της δουλοποίησης αιχμαλώτων μπορεί επίσης να είχε ληφθεί από τους Μογγόλους. Αν και είναι πιθανό ορισμένοι Ρουμάνοι να ήταν δούλοι ή βοηθητικός στρατός των Μογγόλων ή των Τατάρων, ο κύριος όγκος τους ήρθε από τα νότια του Δούναβη στο τέλος του 14ου αιώνα, λίγο μετά την ίδρυση της Βλαχίας. Η άφιξη των Ρομά κατέστησε τη δουλεία γενικευμένη πρακτική.

Παραδοσιακά οι δούλοι ρομά διαιρούνταν σε τρεις κατηγορίες. Οι λιγότεροι από αυτούς ήταν ιδιοκτησία των *[[Οσποδάρος|οσποδάρων]]* και είχαν στη Ρουμανική γλώσσα το όνομα *ţigani domneşti* («Γύφτοι του άρχοντα»). Οι δύο άλλες κατηγορίες περιελάμβαναν τους *ţigani mănăstireşti* («Γύφτοι των μοναστηριών»), που αποτελούσαν ιδιοκτησία των Ρουμανικών Ορθόδοξών και Ελληνορθόδοξων μοναστηριών, *ţigani boiereşti* («Γύφτοι των βογιάρων»), που ήταν δούλοι των γαιοκτημόνων.

Η κατάργηση της δουλείας έγινε μετά από μια εκστρατεία νεαρών επαναστατών που ενστερνίστηκαν τις φιλελεύθερες ιδέες του Διαφωτισμού. Ο πρώτος νόμος που απελευθέρωσε μια κατηγορία δούλων ήταν τον Μάρτιο του 1843, που μετέφερε τον έλεγχο των δούλων του κράτους από τις σωφρωνιστικές στις τοπικές αρχές, με επόμενο βήμα να γίνουν νομάδες ή αγρότες. Κατά την Επανάσταση της Βλαχίας του 1848 η ατζέντα της Προσωρινής Κυβέρνησης περιελάμβανε την απελευθέρωση *(dezrobire)* των Ρομά ως ένα από τα κύρια κοινωνικά αιτήματα. Τη δεκαετία του 1850 το κίνημα αυτό απέκτησε την υποστήριξη σχεδόν όλης της Ρουμανικής κοινωνίας και ο νόμος του Φεβρουαρίου του 1856 μετέτρεψε όλους τους δούλους στο καθεστώς των φορολογουμένων (πολιτών).

## Γεωγραφία
thumb|Οι σημερινοί νομοί που αποτελούν τη Βλαχία
Με έκταση περίπου 77.000 τετ. χλμ. η Βλαχία βρίσκεται βόρεια του Δούναβη (και της σημερινής Βουλγαρίας), ανατολικά της Σερβίας και νότια των Νότιων Καρπαθίων και χωρίζεται παραδοσιακά στη Μουντένια στα ανατολικά (ως το πολιτικό κέντρο η Μουντένια θεωρείται συχνά συνώνυμη της Βλαχίας) και στην Ολτένια (ένα πρώην βανάτο) στα δυτικά. Σύνορό τους είναι ο Ποταμός Ολτ.

Το παραδοσιακό σύνορο της Βλαχίας με τη Μολδαβία συνέπιπτε με τον ποταμό Μίλτσοβ στο μεγαλύτερο μήκος του. Στα ανατολικά, πάνω από τον βορρά προς νότο στροφή του Δούναβη, η Βλαχία συνορεύει με τη Δοβρουτσά (Βόρεια Δοβρουτσά). Πάνω από τα Καρπάθια η Βλαχία συνορεύει με την Τρανσυλβανία. Οι πρίγκιπες της Βλαχίας κατείχαν επί μακρόν περιοχές βόρεια της γραμμής (Αμλας, Τσιτσέου, Φεγκέρας, Χάτεγκ), που γενικά δεν θεωρούνται τμήμα της κυρίως Βλαχίας.

Η πρωτεύουσα άλλαξε διαχρονικά από το Κίμπουλουγκ, στο Κουρτέα ντε Αρτζες, στο Τιργκόβιστε και, μετά το τέλος του 17ου αιώνα στο Βουκουρέστι.

## Πληθυσμός
### Ιστορικά
Σύγχρονοι ιστορικοί υπολογίζουν τον πληθυσμό της Βλαχίας τον 15ο αιώνα σε 500.000. Το 1859 ο πληθυσμός της Βλαχίας ήταν 2.400.921 (1.586.596 στη Μουντένια και 814.325 στην Ολτένια).

### Σήμερα
Σύμφωνα με την απογραφή του 2002 η περιοχή έχει συνολικό πληθυσμό περίπου 8.750.000 κατοίκων, που κατανέμεται εθνοτικά ως εξής : Ρουμάνοι (97%), Ρομά (2,5%), άλλο (0,5%)

### Πόλεις
Οι μεγαλύτερες πόλεις (με την απογραφή του 2011) στην περιοχή της Βλαχίας είναι :

* Βουκουρέστι (1.677.985)
* Κραϊόβα (243.765)
* Πλοέστι (197.522)
* Βραΐλα (168.389)
* Πιτέστι (148.264)
* Μπουζάου (108.384)
* Ρίμνικου Βίλτσεα (92.573)
* Ντρομπέτα-Τούρνου Σεβερίν (86.475)

## Παραπομπές




Κατηγορία:Ιστορικές περιοχές της Ρουμανίας
Κατηγορία:Πρώην κράτη των Βαλκανίων
Κατηγορία:Πρώην προτεκτοράτα